ORI จับมือ “กลุ่มดุสิตฯ” ปั้น “แฮมป์ตัน ศรีราชา” นำร่องตลาด EEC
ORI จับมือ “กลุ่มดุสิตฯ” ปั้น “แฮมป์ตัน ศรีราชา” นำร่องตลาด EEC
22 มี.ค. 2564

นายพีระพงศ์ จรูญเอก ประธานเจ้าหน้าที่บริหาร บริษัท ออริจิ้น พร็อพเพอร์ตี้ จำกัด (มหาชน) หรือ ORI ผู้พัฒนาธุรกิจอสังหาริมทรัพย์แบบครบวงจร เปิดเผยว่า จากแผนการดำเนินธุรกิจปี 2564 ภายใต้แนวคิด “ORIGIN NEXT LEVEL” ที่ต้องการสร้าง Next Level of Business Expansion ควบคู่ไปกับ Next Level of Living Solutions บริษัทจะนำแบรนด์ แฮมป์ตัน (Hampton) ซึ่งเป็น 1 ใน 4 แบรนด์คอนโดมิเนียมแบรนด์ใหม่ของบริษัท มาเปิดตัวและเปิดขายอย่างเป็นทางการก่อนเป็นแบรนด์แรกในวันเสาร์ที่ 27 มี.ค.นี้ มุ่งเน้นเจาะตลาดกลุ่มนักลงทุน ซึ่งเป็นอีกหนึ่งตลาดที่มีโอกาสเติบโตอย่างต่อเนื่อง
“วันนี้เทรนด์การลงทุนของประเทศกำลังเปลี่ยนแปลงไป อัตราดอกเบี้ยนโยบายที่อยู่ในระดับค่อนข้างต่ำ ทำให้ผู้บริโภคมองหาโอกาสการนำเงินฝากออกมาลงทุนในสินทรัพย์ต่างๆ เพื่อให้ได้ผลตอบแทนในอัตราที่สูงขึ้น แต่ Pain Point ของผู้สนใจลงทุนคือ การต้องแบกรับความเสี่ยงต่างๆ เอง เช่น ถ้าลงทุนคอนโดมิเนียมปล่อยเช่า ก็ต้องรับความเสี่ยงในการหาผู้เช่าเอง ไปจนถึงการมีผลตอบแทนที่ไม่สม่ำเสมอ เราจึงส่งแบรนด์แฮมป์ตัน มาแก้ Pain Point ของผู้สนใจลงทุนตอบโจทย์เทรนด์อสังหาริมทรัพย์เพื่อการลงทุน หรือ Investment Property ยุคใหม่” นายพีระพงศ์ กล่าว
ทั้งนี้ บริษัทได้ร่วมทุนกับ กลุ่มดุสิตธานี พัฒนา แฮมป์ตัน ศรีราชา (Hampton Sriracha) เป็นเซอร์วิส อพาร์ทเมนท์หรู 5 ดาว มูลค่าโครงการ 1,400 ล้านบาท โดยโครงการดังกล่าวถือเป็น Investment Property เต็มรูปแบบแห่งแรกของทั้ง 2 บริษัท ผสมผสานจุดแข็งของทั้งคู่ ทั้งศิลปะการดีไซน์ และศาสตร์แห่งการบริการ ต่อยอดสู่การพัฒนาที่อยู่อาศัยที่มีการบริการมาตรฐานโรงแรมควบคู่การบริหารจัดการค่าเช่ารายเดือนแบบคอนโดมิเนียม การันตีผลตอบแทนแก่ผู้ลงทุนสูงสุด 5-9% ต่อปี* จ่ายเงินปันผล Pool Dividend ทุกไตรมาส (ปีละ 4 ครั้ง) ยาวต่อเนื่อง 10 ปี* อีกทั้งยังสามารถซื้อ-ขายเปลี่ยนมือได้ตลอดเวลา
นายพีระพงศ์ กล่าวอีกว่า สาเหตุที่เลือกเปิดตัว Investment Property แห่งแรกใจกลางเขตพัฒนาพิเศษภาคตะวันออก (EEC) เนื่องจากพื้นที่ดังกล่าวถือเป็นศูนย์กลางการลงทุนและการเติบโตแห่งอนาคต มีปัจจัยบวกจากการสนับสนุนการเติบโตของภาครัฐผ่านการลงทุนโครงสร้างพื้นฐาน อาทิ รถไฟฟ้าความเร็วสูงเชื่อม 3 สนามบิน (ดอนเมือง, สุวรรณภูมิ, อู่ตะเภา) รถไฟรางคู่เชื่อม 3 ท่าเรือเชื่อมต่อเขตอุตสาหกรรมทั่วประเทศไปยังท่าเรือหลัก 3 แห่ง ท่าเรืออุตสาหกรรมมาบตาพุดระยะที่ 3 ท่าอากาศยานนานาชาติอู่ตะเภา ท่าเรือแหลมฉบังระยะที่ 3 ศูนย์ซ่อมบำรุงอากาศยานฯ โครงการเขตส่งเสริมอุตสาหกรรมและนวัตกรรมดิจิทัล (EECd)
โดยในปี 2563 มีการขอรับส่งเสริมการลงทุน มูลค่าการลงทุนกว่า 2 แสนล้านบาท หรือคิดเป็น 43% ของการขอรับส่งเสริมการลงทุนทั้งประเทศ และมีแนวโน้มของภาคธุรกิจอุตสาหกรรมใหม่ๆ ที่เป็น New S Curve เข้ามาลงทุนในพื้นที่อย่างต่อเนื่อง เมื่อการเดินทางระหว่างประเทศกลับมาเป็นปกติอีกครั้ง จะส่งผลให้ความต้องการการพักอาศัยระยะยาว (Long Stay) ในพื้นที่นี้สูงขึ้นอย่างมาก
โครงการแฮมป์ตัน ศรีราชา ตั้งอยู่บนพื้นที่ประมาณ 2 ไร่ 1 งาน บนแปลงที่ดินใจกลางเมืองแปลงสุดท้ายของศรีราชา เป็นอาคารชุด 1 อาคาร 26 ชั้น 468 ยูนิตพักอาศัย และ 3 ยูนิตเชิงพาณิชย์ มีขนาดห้องพักตั้งแต่ 25.30-57.20 ตร.ม. ภายในอาคารมีสิ่งอำนวยความสะดวกครบครันตอบโจทย์ทุกมิติของการใช้ชีวิตทั้งด้านการทำงาน การใช้ชีวิต และสุขภาพ  อาทิ Business Lounge, Business Centre, Concierge Service, Meeting Room, Conference Room, Sky Fitness, Sky Lounge, Private Onsen, Wine &amp; Cigar Bar, Private Fine Dining, Infinity Edge Pool สำหรับยูนิตพักอาศัยจะแบ่งออกเป็น 2 ส่วน คือส่วนสำหรับผู้ซื้อพักอาศัยเองภายใต้ชื่อแฮมป์ตัน ศรีราชา และส่วนสำหรับผู้ซื้อลงทุนที่ทางบริษัทการันตีผลตอบแทนและมอบสิทธิพิเศษต่างๆ ให้ภายใต้ชื่อ เดอะ แฮมป์ตัน สวีท ศรีราชา (The Hampton Suite Sriracha)
ทั้งนี้ โครงการ THE HAMPTON SUITE ศรีราชา จะเปิดให้จองสิทธิ์พร้อมกันวันที่ 27 มี.ค.นี้ เวลา 09.00 น.ในราคาเริ่มต้น 2.99 ล้านบาทต่อหน่วย* ณ บ้านดุสิต ศาลาแดง โดยผู้บริหารของทั้ง 2 บริษัท คือศุภจี สุธรรมพันธุ์ ประธานเจ้าหน้าที่บริหาร กลุ่มดุสิตธานีและพีระพงศ์ จรูญเอก ประธานเจ้าหน้าที่บริหาร บริษัท ออริจิ้น พร็อพเพอร์ตี้ จำกัด (มหาชน) จะมาร่วมสัมมนา CEO Talk ในหัวข้อ “ลงทุนบนทำเลศักยภาพ EEC กับ Investment Property แบบเสือนอนกิน” ในวันดังกล่าวด้วยตัวเอง ผู้สนใจสามารถลงทะเบียน เพื่อรับเอกสิทธิ์พิเศษและเข้าร่วมงานได้ที่  https://bit.ly/2OErvmb  โทร 098-249-9955 หรือ Add LINE : @park.ipclub
สำหรับบริษัท ออริจิ้น พร็อพเพอร์ตี้ จำกัด (มหาชน) หรือ ORIมีโครงสร้างธุรกิจหลากหลาย ประกอบด้วย 1.ธุรกิจพัฒนาที่อยู่อาศัยเพื่อการขาย (Residential Development Business) พัฒนาคอนโดมิเนียมและบ้านจัดสรรมาแล้ว 81 โครงการ เช่น  แบรนด์ พาร์ค ออริจิ้น (PARK ORIGIN) ดิ ออริจิ้น (The Origin) ไนท์บริดจ์ (KnightsBridge), นอตติ้ง ฮิลล์ (Notting Hill), เคนซิงตัน (Kensington) และ บริทาเนีย (BRITANIA) รวมมูลค่าโครงการกว่า 125,000 ล้านบาท 2.ธุรกิจที่สร้างรายได้ต่อเนื่อง (Recurring Income Business) เช่น โรงแรม เซอร์วิส อพาร์ตเมนท์ ค้าปลีก 3.ธุรกิจบริการ (Service Business) เช่น ธุรกิจการจัดการอสังหาริมทรัพย์ ธุรกิจตัวแทนซื้อ ขาย เช่า อสังหาริมทรัพย์ ธุรกิจที่ปรึกษาด้านอสังหาริมทรัพย์ และยังมีวิสัยทัศน์ในการขยายประเภทธุรกิจใหม่ๆ อย่างต่อเนื่อง เพื่อให้เป็นผู้ประกอบการอสังหาริมทรัพย์แบบครบวงจร